________________________________________________________________________

HALLITUKSEN TIEDOTE					2/2019
Hallituksen kokous  03.04.2019			

YLEISTÄ

Liiton hallitus kävi keskusteluja mm. PRO-yhteistyön käynnistymisestä alueilla sekä THHL:n jäsenistön mahdollisista näkymistä tulevassa hallitusohjelmassa. Eduskuntavaalit ovat tärkeät TE-toimistojen sekä ELYjen  ja THHL:n jäsenistön tulevan asemoinnin kannalta.

Päätimme kannustaa jäseniämme käymään vaaliuurnilla käyttämässä merkittävää perustuslaillista oikeuttamme äänestää. Alati kansainvälistyneessä maailmassa ja uutisoinnissa voimme todeta, että kaikkialla ei tätä demokratian välinettä ole olemassa.  

Maakuntauudistukseen (MAKU) liittyen vielä tiedoksi se, että VM lakkautti viimeisessä kokouksessa 25.3.2019 maakuntauudistuksen valmistelua varten nimetyn Poikkihallinnollisen   yt-ryhmän toiminnan. Samalla todettiin, että VM:ssä ja kaikilla hallinnonaloilla on alkanut uudistuksen valmisteluprosessin hallittu alasajo vuoden  2019 loppuun mennessä.

THHL:N TOIMINTAKERTOMUS JA TILINPÄTÖS VUODELTA  2018

Hallituksessa käsiteltiin ja hyväksyttiin THHL:n toimintakertomus vuodelta  2018.  Toimintakertomus tuodaan liiton kotisivuille ja se löytyy osoitteesta www.thhl.fi.
Lukijasta kertomus voi tuntua pitkältä, mutta tämä kertoo aidosti liiton toiminnasta ja siitä, mihin asioihin aikaa on sekä liitolta että alueilla on käytetty. MAKU luonnollisesti on ollut melko suuressa osuudessa. Vuonna  2018 oli myös ves- ja tes-sopimusten myötä hallinnonalakohtaiset
virastoeräneuvottelut, jotka käytiin TE-toimistojen osalta THHL:n edustajilla pj. Eija Tuutti ja plm kari Reponen. Kesäkuussa päättyneissä neuvotteluissa sovittiin sekä v.  2018 jaosta että vuoden 2019 jaosta. ELYn ja KEHAn osalta neuvottelut käyty erikseen vuoden  2018 osalta ja äskettäin päättyneen neuvotteluprosessin myötä vuoden  2019 osalta ja ent. pardialaisten/nykyisten PROlaisten neuvottelijoina olivat ELYjen ja KEHAn prolainen plm Timo Satomaa ja varaplm 
Tuulikki Miettinen.

Hallitus hyväksyi THHL ry:n vuoden  2018 tilinpäätöksen edustajakokoukselle vietäväksi tili- ja vastuuvapauden myöntämiseksi. 

THHL JA PRO 

Hallituksessa keskusteltiin Alueyhdistyksien käynnistettäväksi tulleesta Sääntömuutostarpeesta PROhon liittymisestä johtuen. Yhdistykset tekevät omia ratkaisujaan sääntömuutosasioissa ja
yhdistysten puheenjohtajat pohtivat myös yhteistyössä muutostarpeista. 
________________________________________________________________________
THHL:N YLIMÄÄRÄINEN EDUSTAJAKOKOUS  22.11.2019

THHL:n hallitus päätti, että THHL ry:n ylimääräinen Edustajakokous on yksipäiväinen ja se pidetään  pe  22.11.2019 Helsingissä, Hotelli Radisson Blussa. Kokouksen järjestämisestä 
päätettiin varsinaisessa Edustajakokouksessa toukokuussa 2017. Kokouksessa käsiteltävien
asioiden valmistelu käynnistyy kevään ja kiihkeämmin kesälomien jälkeen. Oletamme, että saamme uuden hallitusohjelman myötä selvyyttä THHL:n jäsenistön tulevista näkymistä sekä liiton tulevista haasteista.

Liiton sääntöjen mukaan ylimääräinen Edustajakokous tulee toteuttaa liiton kotipaikkakunnalla Helsingissä ja kokouksen valmisteluista vastaa liiton toimisto. Itse kokouspäivänä toimiston apuna kokouspaikalla toimii tällä kertaa, myöhemmin sovittavalla tavalla, pieni talkooporukka Uudenmaan piiristä. 

LOPUKSI  

Huhtikuussa on monilla teistä vielä pätkiä ansaittua lomaa ja jollei ole lomaa, on kuitenkin Pääsiäisajan pyhät. Kaikki saavat hetken hengähtää työasioista ja nauttia vapaasta.

			

		

  Kevyttä askellusta kohti kesää ja leppoisaa Pääsiäisaikaa.  

	                                 Hallituksen psta
                                                                             Eija Tuutti

       P.S.  pj. Eija Tuutti lomailee mailla vierahilla ajalla  8.-17.4. eli ei tavoitettavissa. 

_______________________________________________________________________